CELEX: 32021R1421
Language: sl
Date: 2021-08-30 00:00:00
Title: Uredba Komisije (EU) 2021/1421 z dne 30. avgusta 2021 o spremembi Uredbe (ES) št. 1126/2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta v zvezi z Mednarodnim standardom računovodskega poročanja 16 (Besedilo velja za EGP)

31.8.2021   
               
               
                  SL
               
               
                  Uradni list Evropske unije
               
               
                  L 305/17
               
            
         UREDBA KOMISIJE (EU) 2021/1421
         z dne 30. avgusta 2021
         o spremembi Uredbe (ES) št. 1126/2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta v zvezi z Mednarodnim standardom računovodskega poročanja 16
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 1606/2002 Evropskega parlamenta in Sveta z dne 19. julija 2002 o uporabi mednarodnih računovodskih standardov (1) in zlasti člena 3(1) Uredbe,
         ob upoštevanju naslednjega:
         
                     (1)
                  
                  
                     Z Uredbo Komisije (ES) št. 1126/2008 (2) so bili sprejeti nekateri mednarodni standardi in pojasnila, ki so obstajali na dan 15. oktobra 2008.
                  
               
                     (2)
                  
                  
                     Pandemija COVID-19 je pomenila zunanji šok brez primere za Unijo in njeno gospodarstvo, zato so potrebni ukrepi za ublažitev negativnih posledic za državljane in podjetja, kjer je to mogoče.
                  
               
                     (3)
                  
                  
                     Države članice in Unija so sprejele ukrepe za zagotavljanje finančne pomoči podjetjem, vključno z moratoriji na odplačevanje dolga, ki so lahko javni ali zasebni, da bi se preprečili nepotrebni stečaji in izguba delovnih mest ter podprlo hitro okrevanje.
                  
               
                     (4)
                  
                  
                     Upravni odbor za mednarodne računovodske standarde (IASB) je 28. marca 2020 objavil dokument z naslovom Prilagoditve najemnin v zvezi s COVID-19 (sprememba MSRP 16), ki je bil sprejet z Uredbo Komisije (EU) 2020/1434 (3).
                  
               
                     (5)
                  
                  
                     IASB je 31. marca 2021 objavil dokument Prilagoditve najemnin v zvezi s COVID-19 po 30. juniju 2021 (sprememba MSRP 16).
                  
               
                     (6)
                  
                  
                     Sprememba Mednarodnega standarda računovodskega poročanja (MSRP) 16 Najemi neobvezno, začasno operativno razbremenitev v zvezi s COVID-19 za najemnike z najemnih pogodb s podporo pri plačevanju najemnine in plačili, ki prvotno zapadejo 30. junija 2021 ali pred tem, razširja na najemne pogodbe s podporo pri plačevanju najemnine in plačili, ki prvotno zapadejo 30. junija 2022 ali pred tem.
                  
               
                     (7)
                  
                  
                     Komisija je po posvetovanju z Evropsko svetovalno skupino za računovodsko poročanje sklenila, da sprememba MSRP 16 Najemi izpolnjuje merila za sprejetje, določena v členu 3(2) Uredbe (ES) št. 1606/2002.
                  
               
                     (8)
                  
                  
                     Uredbo (ES) št. 1126/2008 bi bilo zato treba ustrezno spremeniti.
                  
               
                     (9)
                  
                  
                     IASB je za datum začetka veljavnosti spremembe MSRP 16 Najemi določil 1. april 2021. Določbe te uredbe bi zato morale veljati retroaktivno, da se zagotovita pravna varnost za zadevne izdajatelje in skladnost z drugimi računovodskimi standardi iz Uredbe (ES) št. 1126/2008.
                  
               
                     (10)
                  
                  
                     Ob upoštevanju nujnosti te operativne razbremenitve v zvezi s COVID-19 bi morala ta uredba začeti veljati dan po objavi v Uradnem listu Evropske unije.
                  
               
                     (11)
                  
                  
                     Ukrepi iz te uredbe so v skladu z mnenjem Računovodskega regulativnega odbora –
                  
               SPREJELA NASLEDNJO UREDBO:
         
            Člen 1
            V Prilogi k Uredbi (ES) št. 1126/2008 se Mednarodni standard računovodskega poročanja (MSRP) 16 Najemi spremeni, kot je določeno v Prilogi k tej uredbi.
         
         
            Člen 2
            Podjetja začnejo uporabljati spremembe iz člena 1 najpozneje 1. aprila 2021 za poslovna leta, ki se začnejo najpozneje 1. januarja 2021 ali po tem datumu.
         
         
            Člen 3
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 30. avgusta 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 243, 11.9.2002, str. 1.
         
            (2)  Uredba Komisije (ES) št. 1126/2008 z dne 3. novembra 2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta (UL L 320, 29.11.2008, str. 1).
         
            (3)  Uredba Komisije (EU) 2020/1434 z dne 9. oktobra 2020 o spremembi Uredbe (ES) št. 1126/2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta v zvezi z Mednarodnim standardom računovodskega poročanja 16 (UL L 331, 12.10.2020, str. 20).
      
      
         
            PRILOGA
            Prilagoditve najemnin v zvezi s COVID-19 po 30. juniju 2021
            Sprememba MSRP 16
            Sprememba MSRP 16 Najemi
            
            Spremeni se 46.B člen. Dodajo se C1.C in C20.BA–C20.BC člen.
            NAJEMNIK
            
               Merjenje
            
            
               
                  Poznejše merjenje
               
            
            
               Sprememba najema
            
            
                     
                        46B
                     
                     
                        Praktična rešitev iz 46.A člena se uporablja samo za prilagoditve najemnin, do katerih pride neposredno zaradi pandemije COVID-19, in samo, če so izpolnjeni vsi naslednji pogoji:
                        
                                    (a)
                                 
                                 
                                    posledica spremembe najemnine je spremenjeno nadomestilo za najem, ki je skoraj enako ali nižje kot nadomestilo za najem neposredno pred spremembo;
                                 
                              
                                    (b)
                                 
                                 
                                    znižanje najemnin vpliva samo na plačila, ki bi prvotno zapadla 30. junija 2022 ali pred tem (na primer prilagoditev najemnine bi izpolnjevala ta pogoj, če bi povzročila znižanje najemnine 30. junija 2022 ali pred tem in zvišanje najemnine po 30. juniju 2022); ter
                                 
                              
                                    (c)
                                 
                                 
                                    ni bistvene spremembe drugih pogojev najema.
                                 
                              
                  
               
                  
                     Dodatek C
                  
                  Datum začetka veljavnosti in prehod
                  DATUM ZAČETKA VELJAVNOSTI
                  
                           
                              C1C
                           
                           
                              Z dokumentom Prilagoditve najemnin v zvezi s COVID-19 po 30. juniju 2021, izdanim marca 2021, se je spremenil 46.B člen in dodali so se C20.BA–C20.BC člen. Najemnik začne uporabljati navedeno spremembo za letna poročevalska obdobja, ki se začnejo 1. aprila 2021 ali pozneje. Zgodnejši začetek uporabe je dovoljen, tudi v računovodskih izkazih, ki na dan 31. marca 2021 niso bili odobreni za objavo.
                           
                        PREHOD
                  
                     Prilagoditve najemnin v zvezi s COVID-19 za najemnike
                  
                  
                           
                              C20BA
                           
                           
                              Najemnik Prilagoditve najemnin v zvezi s COVID-19 po 30. juniju 2021 uporablja za nazaj (glej C1.C člen), pri čemer pripozna kumulativni učinek začetne uporabe navedene spremembe kot prilagoditev začetnega stanja zadržanega čistega dobička (ali druge sestavine kapitala, kot je primerno) na začetku letnega poročevalskega obdobja, v katerem najemnik prvič uporabi spremembo.
                           
                        
                           
                              C20BB
                           
                           
                              V poročevalskem obdobju, v katerem najemnik prvič uporabi Prilagoditve najemnin v zvezi s COVID-19 po 30. juniju 2021, mu ni treba razkriti informacij, ki jih zahteva 28.(f) člen MRS 8.
                           
                        
                           
                              C20BC
                           
                           
                              Najemnik pri uporabi 2. člena tega standarda dosledno uporablja praktično rešitev iz 46.A člena za primerne pogodbe s podobnimi značilnostmi in v podobnih okoliščinah ne glede na to, ali je pogodba postala primerna za praktično rešitev, ker je najemnik uporabil Prilagoditve najemnin v zvezi s COVID-19 (glej C1.A člen) ali Prilagoditve najemnin v zvezi s COVID-19 po 30. juniju 2021 (glej C1.C člen).